પરંપરા ગમેએટલી પ્રિય હોય છતાં પરિવર્તન સામે એનું કશું નથી ચાલતું. છતાં પ્રાચીન સુભાષિતનો આધાર લઈને એક વાત અવશ્ય કહેવી છે. જે પંખીને આંબાની ડાળે બેસવાની આદત પડી હોય એને પછી ચંદનના વૃક્ષ તરફ જવાનું ગમશે, પણ બાવળના વૃક્ષની ડાળે જઈને બેસવાનું હરગિજ નહીં ગમે. આપણને લાઇફમાં જે કંઈ મળ્યું હોય એનાથી સવાયું અને ઉત્તમ મેળવવાનું જ આપણને ગમે છે, જરાય નીચું કે ઊતરતું સ્થાન નથી ગમતું. ક્લર્કને હેડ ક્લર્ક બનવાનું ગમે પણ પ્યુન બનવાનું નહીં ગમે. ઑફિસ-સુપરિન્ટેન્ડન્ટને મૅનેજર બનવાનું મન થશે પણ તેને કદીયે ક્લર્ક બનવાનું નહીં ગમે.